РЕПУБЛИКА СРБИЈА-АП ВОЈВОДИНА

ОПШТИНА ПЕЋИНЦИ

ОПШТИНСКА УПРАВА

ОДЕЉЕЊЕ ЗА УРБАНИЗАМ, СТАМБЕНО-КОМУНАЛНЕ ПОСЛОВЕ

И ЗАШТИТУ ЖИВОТНЕ СРЕДИНЕ

 На основу члана 8. Закона о пријављивању и евидентирању закупаца на неодређено време у становима у својини грађана, задужбина и фондација (``Сл. гласник РС``, бр. 96/2015),

**ОГЛАШАВА**

ЈАВНИ ПОЗИВ ЗА ПОДНОШЕЊЕ ПРИЈАВА

ЗА ЕВИДЕНТИРАЊЕ ЗАКУПАЦА НА НЕОДРЕЂЕНО ВРЕМЕ

У СТАНОВИМА У СВОЈИНИ ГРАЂАНА, ЗАДУЖБИНА И ФОНДАЦИЈА

1. Евиденциону пријаву подносе закупци на неодређено време којима се сматрају лица - носиоци

 станарског права која су то право стекла у складу са законом, односно по сили закона и која, на

 основу уговора о закупу стана и/или одлуке надлежног органа, односно на основу правоснажног

 судског решења који замењује уговор о закупу стана, користе стан:

 - у својини грађана;

 - који припада задужбини;

 - који припада фондацији;

 - који је у поступку враћања одузете имовине.

Поред напред наведених лица, евиденциону пријаву могу поднети и лица која су они овластили и власници станова на којима је засновано право закупа на неодређено време.

2. Евиденциона пријава се подноси на прописаном обрасцу у два примерка, непосредно или поштом препоручено, Општинској управи општине Пећинци Одељењу за урбанизам, стамбено комуналне послове и заштиту животне средине, Имовинско-правној служби, Пећинци, Слободана Бајића бр.5, у року од 30 дана од дана објављивања у јавном гласилу а најкасније до 29.01.2016.године.

3.Уз евиденциону пријаву подноси се:

 1) уговор о закупу стана и/или копија акта о додели стана у закуп на неодређено време или правоснажно судско решење које замењује уговор о закупу стана на неодређено време;

 2)идентификациони документ закупца и доказ о својству члана његовог породичног домаћинствa (извод из матичне књиге рођених закупца и члана његовог породичног домаћинства);

 3) доказ о пребивалишту закупца и члана његовог породичног домаћинства (фотокопија личне карте или фотокопија уверења о пребивалишту);

 4) уверење управе јавних прихода јединице локалне самоуправе да се закупац на неодређено време и чланови његовог породичног домаћинства не воде у службеној евиденцији као власници непокретности по основу локалних јавних прихода;

 5) изјава под кривичном и материјалном одговорношћу закупца на неодређено време и чланова

његовог породичног домаћинства да немају на други начин решено стамбено питање, односно да немају у својини одговарајући стан за стално становање у смислу закона који уређује становање;

 6) доказ о власништву стана и уговор о закупу стана уколико је он закључен, који подноси власник стана на којем је засновано право закупа на неодређено време;

 7) доказ о покренутом или правоснажно окончаном поступку реституције, који подноси власник стана.

Уз пријаву подносе се оверене фотокопије докумената, чија је овера ослобођена плаћања такси.

Општинска управа општине Пећинци